Норман Дэвіс

**Норман Дэвіс** (; нарадзіўся 8 чэрвеня 1939 году ў горадзе Болтан, Вялікі Манчэстэр, Ланкашыр, Ангельшчына) — брытанскі гісторык. Асноўнай тэматыкай дасьледаваньняў была гісторыя Польшчы, сваю вядомасьць у ангельскамоўных краінах набыў дзякуючы навуковым працам па гісторыі Эўропы і Брытанскіх астравоў.

## Біяграфія
Вышэйшую адукацыю *Айвар Норман Рычард Дэвіс* атрымаў у Магдален-каледжы Оксфардзкага ўнівэрсытэту на катэдры гісторыка Элана Джона Пэрсываля Тэйлара. У 1966 атрымаў ступень магістра ва ўнівэсытэце Сасэксу. Некаторы час працаваў у Грэноблі і Оксфардзе, потым зьбіраўся накіравацца ў Савецкі Саюз, каб зьбіраць навуковыя матэрыялы для сваёй дысэртацыі, але так і ня змог атрымаць візу. Знайшлося альтэрнатыўнае рашэньне — Кракаўскі ўнівэрсытэт Ягелонаў. У Кракаве Дэвіс пачаў дасьледаваць гісторыю польска-савецкай вайны, а паколькі для тагачаснай афіцыйнай польскай гістарычнай навукі вайна «не існавала», аўтар зьмяніў назву сваёй працы на «Брытанская зьнешняя палітыка ў адносінах да Польшчы 1919—1920 гадоў». Пасьля таго як Дэвіс у 1968 годзе атрымаў у Кракаве доктарскую ступень, праца выйшла пад назвай «*Белы арол, чырвоная зорка. Польска-савецкая вайна 1919—1920 гадоў*». У Кракаве пазнаёміўся са сваёй будучай жонкай. Ад 1971 году працаваў выкладчыкам школе славянскіх і ўсходнеэўрапейскіх ведаў Унівэрсытэцкага каледжа Лёндану (ад 1985 да 1996 году прафэсар ардынарны гісторыі Польшчы). Кніга «Гульнявая пляцоўка Бога» (1981) была некалькі разоў перавыдадзеная. Быў звольнены з пасады запрошанага прафэсара Стэнфардзкага ўнівэрсытэту за сваю пазыцыю адносна габрэйскіх пагромаў у Польшчы ў 1918 годзе. Пасьля гэтага ён падаў у суд на Ўнівэрсытэт за сваё звальненьне. У 2012 годзе апублікаваў кнігу «Каралеўствы, якія зьніклі» (), прысьвечаную гісторыі вэстготаў, Бургундыі, старажытнай Брытаніі, Арагону, Вялікага княства Літоўскага ды інш. Ад 1997 году да 2006 году працаваў у Каледжы Вульфсана ў Оксфардзе. 4 ліпеня 2014 году артымаў другое грамадзянства Польшчы. Ягоныя кнігі перакладзеныя больш як на 30 моў.

## Узнагароды
* Вялікі Крыж Ордэна Заслугі Рэспублікі Польшча (1998).
* Рыцар-камандор ордэна сьвятога Міхала і сьвятога Георгія (2001).
* Залаты мэдаль «За заслугі ў культуры Глёрыя Артыс» (2005).
* Доктар honoris causa Ягелонскага ўнівэрсытэту (2003).
* Ордэн Сьв. Станіслава 1 клясы (Польшча, 2005).
* Ганаровы доктар Варшаўскага ўнівэрсытэту (2007).
* крыж кавалерскі ордэна адраджэньня Польшчы (ад ураду Польшчы ў выгнаньні).
* Ордэн Белага арла (2012).
* мэдаль Эразма (2013).
* Ганаровы доктар Унівэрсытэцкага каледжа Лёндану (2015).
* Ганаровы доктар Унівэрсытэту ў Болтане (2018).
* Доктар honoris causa Унівэрсытэту Мікалая Капэрніка (2019).
* Сябра Каралеўскага літаратурнага таварыства.
* Ганаровы доктар Унівэрсытэту Марыі Складоўскай-Кюры ў Любліне.
* Ганаровы доктар Гданьскага ўнівэрсытэту.
* Ганаровы доктар Унівэрсытэту Сасэксу.
* Ганаровы грамадзянін Любліну (2000), Кракаву, Варшавы ды Ўроцлаву.

## Публікацыі
*1972: *White Eagle, Red Star: The Polish-Soviet War, 1919-20*. (Рэдакцыя-2004: )
*1977: *Poland, Past and Present. A Select Bibliography of Works in English*. 
*1981: *. A History of Poland. Vol. 1: The Origins to 1795*, *Vol. 2: 1795 to the Present*. Oxford: Oxford University Press.  / .
*1984: *Heart of Europe. A Short History of Poland*. Oxford: Oxford University Press. .
**2001: *Heart of Europe : The Past in Poland's Present* Oxford University Press, USA; New edition 
*1991: *Jews in Eastern Poland and the USSR, 1939-46*.Palgrave Macmillan. 
*1996: **'. Oxford: Oxford University Press. 
*1997: ''Auschwitz and the Second World War in Poland: A lecture given at the Representations of Auschwitz international conference at the Jagiellonian University''. Universitas. 
*1999: ''Red Winds from the North''. Able Publishing. 
*1999: ''The Isles. A History''. Oxford: Oxford University Press. 
*2002 (з ): **' London: Jonathan Cape. 
*2004: *Rising '44. The Battle for Warsaw.* London: Pan Books. 
*2006: *Europe East and West: A Collection of Essays on European History*. Jonathan Cape. 
* , выдадзена ў ЗША пад назвай No Simple Victory (2007)
* 
* 

## Крыніцы

## Вонкавыя спасылкі
* Польскі сайт пра Нормана Дэвіса, улучае галерэю і пераклады некаторых тэкстаў

Катэгорыя:Брытанскія гісторыкі
Катэгорыя:Узнагароджаныя Вялікім крыжам ордэна Заслугі перад Рэспублікай Польшча
Катэгорыя:Нарадзіліся ў Вялікім Манчэстэры
Катэгорыя:Нарадзіліся ў 1939 годзе
Катэгорыя:Нарадзіліся 8 чэрвеня
Катэгорыя:Выпускнікі Оксфардзкага ўнівэрсытэту
Катэгорыя:Выпускнікі Ягелонскага ўнівэрсытэту
Катэгорыя:Рыцары-камандоры ордэна сьвятога Міхала і сьвятога Георгія
Катэгорыя:Узнагароджаныя залатым мэдалём «За заслугі ў культуры Глёрыя Артыс»
Катэгорыя:Узнагароджаныя крыжам кавалерскім ордэна Адраджэньня Польшчы
Катэгорыя:Сябры Каралеўскага літаратурнага таварыства
Катэгорыя:Дактары honoris causa Ягелонскага ўнівэрсытэту
Катэгорыя:Ганаровыя грамадзяне Варшавы